OpenLLM-France/wikimedia huggingface dataset:
# Dentex canariensis

Dentex canariensis és un peix teleosti de la família dels espàrids i de l'ordre dels perciformes.

## Morfologia

Pot arribar als 100 cm de llargària total.

## Distribució geogràfica

Es troba a les costes de l'Atlàntic oriental (des del Sàhara Occidental fins a Angola). Recentment ha estat observat a la costa de Cadis (Estat espanyol).

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# El cavall blanc (Malèvitx)

El cavall blanc, o l'home i el cavall, és una pintura de Kazimir Malèvitx de 1931. Aquest oli sobre tela representa un home vestit de vermell i negre davant d'un cavall blanc. Es conserva al Museu Nacional d'Art Modern, a París.
Entre 1928 i 1934, Kazimir Malèvitx va retornar a la figuració a través d'una sèrie de pintures sobre temes rurals. Aquest canvi radical, degut a la censura imperant aleshores, anava acompanyat d'una crítica contra la política estalinista i del retrobament amb el món rural. Això és simbolitzat per un home a qui li falta un braç, vestit vom amb una camisola del color del Partit. Si bé Malèvitx fa reviure l'estil de les seves obres de joventut, la composició remet encara als principis que regeixen el suprematisme: superfícies monocromes i formes sintètiques.
| « | M'he quedat al camp i penso en l'estiu primitiu | » |
| — Kazimir Malèvitx |||

## Referències

* 1 2 «[Le Cheval blanc]» (en castellà). [Consulta: 10 abril 2022].
# Amine Harit

Amine Harit (Pontoise, França; 18 de juny de 1997) és un futbolista marroquí nascut a França. Juga com a migcampista i el seu equip actual és el FC Schalke 04 de la Bundesliga d'Alemanya.

## Clubs

| Club | País | Any |
| FC Nantes | França | 2016 - 2017 |
| FC Schalke 04 | Alemanya | 2017 - |

## Palmarès
### Campionats internacionals

| Títol | Equip | Seu | Any |
| Campionat d'Europa de Futbol sub-19 | França sub-19 | Alemanya | 2016 |

### Premis individuals

| Premi | Any |
| Membre de l'Equip del Torneig del Campionat d'Europa de Futbol sub-19 de la UEFA | 2016 |
| Jugador del partit contra Iran a la Copa del Món de Futbol. | 2018 |

## Referències

* ↑ Fitxa a Transfermarkt.es
* ↑ Informe técnico
* ↑ «Copa Mundial de la FIFA Rusia 2018™ - Partidos - Marruecos - RI de Irán». Arxivat de l'original el 2018-06-15. [Consulta: 2 juliol 2018].

## Enllaços externs

* Fitxa a Soccerway.com
# Balàndinka

Balàndinka (en rus: Баландинка) és un poble de l'óblast de Saràtov, a Rússia, segons el cens del 2010 tenia 62 habitants. Pertany al districte municipal d'Arkadak.

## Referències

* ↑ «Почтовый индекс село Баландинка, Аркадакский р-н, Саратовская обл». Arxivat de l'original el 2015-01-02.
# Etheostoma blennioides

Etheostoma blennioides és una espècie de peix de la família dels pèrcids i de l'ordre dels perciformes present als Grans Llacs d'Amèrica del Nord i a la conca del riu Mississipi des de l'Estat de Nova York i Maryland fins a l'est de Kansas i Oklahoma als Estats Units, i des d'Ontario (Canadà) fins a Geòrgia, Alabama i Arkansas. És un peix d'aigua dolça, bentopelàgic i de clima temperat (4 °C-18 °C; 43°N-34°N). Els mascles poden assolir els 17 cm de longitud total. Absència de bufeta natatòria. Els joves mengen larves de mosquit i microcrustacis, mentre que els adults es nodreixen de larves de mosquit i d'altres insectes aquàtics immadurs (com ara, tricòpters i efemeròpters). És depredat per la perca americana de boca petita (Micropterus dolomieu), la truita de rierol (Salvelinus fontinalis), la truita comuna (Salmo trutta), Oncorhynchus mykiss i el bec de serra gros (Mergus merganser). Igual que molt altres pèrcids, es comunica a través de la coloració: els mascles empren els seus colors per mostrar agressivitat envers altres mascles i per festejar amb les femelles.

## Referències

* ↑ Catalogue of Life (anglès)
* ↑ The Taxonomicon (anglès)
* ↑ Scott, W.B. i E.J. Crossman, 1973. Freshwater fishes of Canada. Bull. Fish. Res. Board Can. 184:1-966.
* ↑ McAllister, D.E., 1990. A list of the fishes of Canada. Syllogeus Núm. 64. Nat. Mus. Nat. Sci., Ottawa, Canadà. 310 p.
* ↑ Coker, G.A., C.B. Portt i C.K. Minns, 2001. Morphological and ecological characteristics of Canadian freshwater fishes. Can. Manuscr. Rep. Fish. Aquat. Sci. Núm. 2554. 89 p.
* ↑ Coad, B.W., 1995. Encyclopedia of Canadian fishes. Canadian Museum of Nature and Canadian Sportfishing Productions Inc. Singapur.
* ↑ FishBase (anglès)
* ↑ Page, L.M. i B.M. Burr, 1991. A field guide to freshwater fishes of North America north of Mexico. Houghton Mifflin Company, Boston. 432 p.
* ↑ Hugg, D.O., 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater, Maryland, Estats Units.
* ↑ Missouri Department of Conservation, 2008. Fish of Missouri. Missouri Department of Conservation.
* ↑ Baensch, H.A. i R. Riehl, 1991. Aquarien atlas. Bd. 3. Melle (Baixa Saxònia): Mergus, Verlag für Natur- und Heimtierkunde, Alemanya. 1104 p.
* 1 2 3 FishBase (anglès)
* 1 2 3 Animal Diversity Web (anglès)
* ↑ Etnier, D.A. i W.C. Starnes, 1993. The fishes of Tennessee. The University of Tennessee Press, Knoxville, Tennessee, Estats Units.
* ↑ Englert, J., B. Seghers, 1983. Predation by fish and common mersangers on darters (Pisces: Percidae) in the Thames River Watershed of southwestern Ontario. Canadian Field Naturalist, 97 (2): 218-219.
# Massa inercial

En física, la massa inercial o massa inerta és una mesura de la resistència d'una massa al canvi de velocitat en relació amb un sistema de referència inercial. En física clàssica, la massa inercial de partícules puntuals es defineix mitjançant la següent equació:
       $m_{i}a_{i1}=m_{1}a_{1i}\,$
on la partícula «un» es pren com la unitat ($m_{1}=1\,$); $m_{i}\,$ és la massa inercial de la partícula $i\,$; $a_{i1}\,$ és l'acceleració inicial de la partícula $i\,$, en la direcció de la partícula $i\,$ cap a la partícula $1\,$, en un volum ocupat només per partícules $i\,$ i $1\,$, on ambdues partícules estan inicialment en repòs i a una distància unitat.
No hi ha forces externes, tot i que les partícules exerceixen força les unes en les altres.

## Referències

* ↑ Igualdad entre masa inercial y masa gravitatoria: Otro enigma sin resolver., Institut d'Astrofísica de Canàries
* ↑ Paul Allen Tipler, Gene Mosca. «Masa gravitatoria y masa inercial». A: Física para la ciencia y la tecnología, Volum 1. Editorial Reverté, 2003, p.319.

## Vegeu també

* Massa invariant
* Massa gravitacional
* Contracció de Lorentz
# Sayen

Sayen és una pel·lícula xilena del 2023 dirigida per Alexander Witt i protagonitzada per Rallen Montenegro, Arón Piper i Enrique Arce. Filmada en castellà i maputxe, és la primera entrega d'una trilogia.

## Sinopsi

Sayen és una noia maputxe que ha de perseguir els homes que van assassinar la seva àvia. Utilitzant la seva formació i el seu coneixement de la natura, és capaç d'eliminar alguns dels culpables i d'iniciar un procés per capgirar les coses, traient a la llum una conspiració d'una empresa que amenaça les terres ancestrals del seu poble.

## Personatges

* Rallen Montenegro és Sayen
* Arón Piper és Antonio Torres
* Enrique Arce és Máximo Torres
* Eduardo Paxeco és Rubén
* Roberto García Ruiz és Bykov
* Loreto Aravena és Miranda
* Alejandro Trejo és Lira
* Camilo Arancibia és José
* Roberto Cayuqueo és Pedro
* Teresa Ramos com és Ilwen Lemunko

## Referències

* ↑ PERÚ, NOTICIAS EL COMERCIO. «Arón Piper en Chile: actor de "Élite" se confiesa sobre "Sayen" y los retos de su primera película en América del Sur | Entrevista | Video | SALTAR-INTRO» (en castellà), 06-03-2023. [Consulta: 12 març 2023].
* ↑ «Arón Piper detalla su fuerte preparación física para 'Sayen'» (en castellà). [Consulta: 12 març 2023].
* ↑ «Sayen (película 2023) - Tráiler. resumen, reparto y dónde ver. Dirigida por Alexander Witt» (en castellà), 12-03-2023. [Consulta: 12 març 2023].
# Diccionariu de la Llingua Asturiana

El Diccionariu de la Llingua Asturiana, també conegut per les seves sigles «DALLA», (en català: Diccionari de la Llengua Asturiana) és el diccionari normatiu de l'asturià fet per l'Acadèmia de la Llengua Asturiana al llarg de molts anys i finat el 30 de juny de 2000, publicat la primera edició el 15 de novembre de 2000.
En ell havien treballat moltes persones però sobretot tres: Xosé Lluis García Arias, Ana María Cano González i Ramón d'Andrés Díaz. Després de la publicació, el president de l'acadèmia va dimitir, deixant pas a Ana Cano al considerar acabats els treballs bàsics de la normativització de l'asturià després de la publicació de les Normes ortográfiques del asturianu el 1981 i la Gramática de la Llingua Asturiana el 1998.
El Diccionari té en les seves 1.300 pàgines unes 50.000 entrades. Pot consultar-se lliurement a la xarxa, des de la pàgina web de l'Acadèmia.

## Referències

* 1 2 Diccionariu de la llingua asturiana. Uviéu: Academia de la Llingua Asturiana, 2000. ISBN 84-8168-208-X.
* ↑ Xosé Lluis García Arias. Informe sobre la llingua asturiana. 3a. ed. Uviéu: Academia de la Llingua Asturiana, 2002. ISBN 84-8168-191-1.

## Vegeu també

* Acadèmia de la Llengua Asturiana
* Idioma asturià
* Asturlleonès

## Enllaços externs

* (asturià) El «DALLA»: pàgina de consulta.
# El hijo del pueblo

El hijo del pueblo és una pel·lícula mexicana de 1974 dirigida per René Cardona i protagonitzada per Vicente Fernández, Lucía Méndez, Sara García, Carlos Cortes, Rebeca Silva, Renata Seydel i Marcela López Rey.

## Argument

Un taxista s'enamora d'una locutora que l'enganya en una festa. Es torna al seu poble natal (Huentitán l'alt) amb la seva àvia, a viure en la seva ranchito. Un dia cau una avioneta que els seus passatgers són rescatats pel taxista i portats al seu ranchito, on els passatgers es queden per un temps, atès que no poden comunicar-se amb el poble més pròxim a causa de la llunyania del ranchito. Aquests passatgers són "nens bé", no acostumats a les feines del camp, com aixecar-se d'hora al cant del gall, munyir les vaques, donar menjar als pollastres i porcs. En aquesta pel·lícula es veu la diferència de classes socials entre l'un i l'altre.

## Melodies

Canciones: Mi Carcachita, El hijo del pueblo, Que te vaya bonito, Las llaves de mi alma, Conozco a los dos y Mares de tristeza. La canción «El hijo del pueblo», es obra de José Alfredo Jiménez.

## Referències

* ↑ Vicente Fernández también triunfó en el cine; estas son sus mejores películas, El Heraldo de México, 25 de febrer de 2021
* ↑ El hijo del pueblo a Discogs

## Enllaços externs

* El hijo del pueblo a Dailymotion
# Antonio Gómez de Salazar

Antonio Gómez de Salazar Martínez de Illescas (Cartagena, 24 de gener de 1896 - Madrid, 1954) va ser un militar espanyol que va participar en la Guerra Civil Espanyola en el bàndol republicà. Es va destacar especialment pel seu comandaments militars en el sud de la península ibèrica.

## Biografia
### Guerra Civil

La primera notícia que hi ha d'ell és de novembre de 1936, on, amb el rang de comandant, està al capdavant de subsector d'Iznalloz del Sector de Granada. A mitjan desembre de 1936, amb l'Exèrcit del Sud ja creat, Gómez de Salazar segueix al capdavant del subsector d'Iznalloz.
A la fi de gener de 1937 és nomenat cap del subsector de Guadix, també en el Sector de Granada, en substitució de Gregorio Verdú Verdú; no obstant això, accidentalment ocuparà el càrrec de cap del Sector de Granada. Per Decret del 8 de març hi ha una modificació a l'Exèrcit del Sud, quedant Gómez de Salazar com a cap del Sector de Granada (anomenat també Sector Jaén-Granada).
A mitjan abril de 1937, com a evolució de l'exèrcit milicià i de columnes a un professional i divisionari, les unitats del Sector Jaén-Granada passen a formar les divisions 21a i 22a. Gómez de Salazar queda al capdavant d'ambdues, però pel fet que estava ferit i convalescent a Cartagena, queda al capdavant de la 22a, accidentalment, el comandant José Juan Saura, i (des del 7 de maig) el comandant Orad de la Torre. En la 21a Divisió va ser substituït pel comandant Martín Calvo Calvo el 30 de juny. Cap a mitjan 1937 va ascendir a tinent coronel per antiguitat en l'escalafó.
A la fi de setembre Prieto, ministre de Defensa Nacional, decideix reformar les Brigades Internacionals. Per a això, per decret del 27 de setembre, modifica la seva organització, intentant disminuir-hi la influència comunista. Gómez de Salazar serà nomenat segon cap de l'Estat Major de les Brigades Internacionals. El mes de desembre, va ser nomenat cap de la secció d'Operacions de l'Estat Major de l'acabat de crear Exèrcit d'Andalusia, on possiblement va passar la resta de la guerra.

### Postguerra

Finalitzada la contesa amb la victòria del bàndol revoltat en 1939, Gómez de Salazar és sotmès a Còrdova a un procediment sumaríssim del qual en surt absolt el 20 d'octubre. De tornada a la seva ciutat natal, refunda el Col·legi Hispània amb suport del mecenatge de la Caixa d'Estalvis i Mont de Pietat de Cartagena (precursora de la Caja Mediterráneo), qui l'erigeix com a director. En el centre s'encarregarà de les classes de Gimnàstica fins a 1942, quan es retira. En 1954 mor a Madrid al no superar una operació de càncer de pulmó.

## Referències

* ↑ Gil Bracero, p. 173
* ↑ Gil Bracero, p. 177
* ↑ Engel, p. 175
* ↑ Escudero de Castro, Enrique. Cartagena siglo XX. Tomo 1. El Faro de Cartagena, 2004, p. 167.

### Bibliografia

* Engel, Carlos. Historia de las Brigadas Mixtas del Ejército Popular de la República. Almena, 1999. ISBN 84-922644-7-0.
* Gil Bracero (coordinador), Rafael. La guerra civil en Andalucía Oriental (1936-1939). Diario Ideal, 1987.
* Salas Larrazábal, Ramón. Historia del Ejército Popular de la República. La esfera de los libros, 2006. ISBN 84-9734-465-0.
# Etheostoma brevispinum

Etheostoma brevispinum és una espècie de peix pertanyent a la família dels pèrcids.

## Distribució geogràfica

Es troba a Nord-amèrica: conques dels rius Santee, Yadkin i Savannah a Carolina del Nord, el nord de Carolina del Sud i el sud de Virgínia (els Estats Units).

## Referències

* ↑ Rafinesque C. S., 1819. Prodrome de 70 nouveaux genres d'animaux découverts dans l'intérieur des États-Unis d'Amérique, durant l'année 1818. J. Phys. Chim. Hist. Nat. v. 88. 417-429.
* ↑ uBio (anglès)
* 1 2 Catalogue of Life (anglès)
# Mathurin Régnier

Mathurin Régnier (Chartres, 21 de desembre de 1575 - Rouen, 22 d'octubre de 1613) va ser un escriptor francès.

## Vida

Mathurin Régnier, és un dels escriptors més originals del segle xvi. Naix a Chartres el 21 de desembre de 1575, any de la Massacre de Sant Bartomeu. Son pare, Jacques Régnier, era un burgés que havia creat en la plaça de les Halles un joc de pilota que va ser molt popular durant la seua època amb el nom de trinquet Régnier. Sa mare, Simone Desportes, era la germana del també poeta Philippe Desportes, que era abat i bastant conegut en la seua època com a poeta, a més de ser un dels intel·lectuals que va aconseguir guanyar diners amb l'ofici d'escriptor. Son pare desitjava que Mathurin Régnier heretara el lloc eclesiàstic del seu oncle, per la qual cosa el va tonsurar amb set anys.
Mathurin escoltava el seu oncle llegir poesia i per això va començar a imitar-lo, component poemes satírics dirigits als burgesos que acudien al trinquet de son pare. Viatja a París i amb 20 anys passa al servei del Cardenal de Joyeuse. Viatja per primera vegada a Roma l'any 1593 i comença a escriure les seues sàtires. Aquest gènere va estar molt de moda a principis del segle xvii, rebia el nom de sàtira bernesca, en honor de l'italià Berni. També els clàssics Horaci i Juvenal van influir bastant en l'obra de Régnier a l'hora de triar els temes, així com Montaigne.
L'any 1601 viatja a Roma per segona vegada, acompanyant a Philippe de Béthune, ambaixador del rei Enric IV, i hi va romandre fins a 1605. D'aquest viatge va tornar bastant decebut.
Va morir a Rouen, el 22 d'octubre de 1613, als quaranta anys.

## Poètica

En l'època de Mathurin Régnier, era viva la polèmica entre els seguidors de La Plèiade i els de Malherbe. El seu oncle Desportes era el blanc principal dels atacs de Malherbe, i Régnier va estar sempre alineat entre els seguidors de La Plèiade, criticant l'estreta cotilla que Malherbe volia imposar a la poesia francesa.
Régnier va ser molt criticat pels seus contemporanis a causa de la seua vida depravada i bohèmia, la qual cosa va afectar la consideració de què va gaudir en aquella època la seua obra.

## Obres

* Sàtires (I a XVI)
* Epístoles (Epistres)
* Elegies (Elégies)
* Poesies diverses (Poésies diverses)
* Poesies espirituals (Poésies spirituelles)
# Cobitis battalgili

Cobitis battalgili és una espècie de peix de la família dels cobítids i de l'ordre dels cipriniformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
# Sant Isidre i Sant Serni de Cabó Nou

Sant Isidre i Sant Serni de Cabó Nou és una obra del municipi de Cabó (Alt Urgell) protegida com a bé cultural d'interès local.

## Descripció

Es tracta d'un edifici religiós de recent construcció i que substitueix a l'antiga parròquia romànica de Sant Serni de Cabó. L'església, d'estil neoromànic, és d'una nau coberta amb volta de canó i amb teulada a doble vessant. A la façana principal s'obre la porta d'arc de mig punt amb quatre arcades en degradació i, tota la porta, està emmarcada per un rectangle rematat en una cornisa; per sobre hi ha una petita rosassa. Al costat s'aixeca el campanar que és una torre de quatre pisos, l'últim amb finestres geminades d'arc de mig punt, i cobert amb teulada a quatre vessants. El parament és de pedres irregulars excepte les pedres cantoneres que són carreus regular.

## Història

L'església parroquial de Sant Serni de Cabó Nou es troba als afores del nucli de Cabó. L'església es va construir l'any 1950, ja que l'antiga església romànica quedava massa allunyada de la població.
La notícia més antiga de l'existència de la parròquia de Cabó es troba a l'acta de consagració de la catedral de la Seu d'Urgell datada al segle x.
L'any 1017 en una venda de terreny s'esmenta la parròquia de Cabó. El primer esment explícit d'una església dedicada a Sant Serni de Cabó no arriba fins a l'any 1391, en el recull de la dècima del deganat de l'Urgellet.
L'església romànica de Sant Serni de Cabó, que va experimentar una sèrie de reformes entre els segles xvii i XVIII que van modificar la seva orientació, va funcionar com l'església parroquial de Cabó fins ben entrat el segle xx.
L'any 1950 s'inaugurava la nova església parroquial. El promotor de l'obra va ser mossèn Josep Alòs i Puyol, qui hauria recollit l'interès dels seus parroquians per construir un temple més pròxim i més avinent a la població.
Cap a 1960 fou encarregada l'execució d'un programa decoratiu a l'absis de l'església al pintor de Xera Pere Falcó i Golondrina, autor també de les pintures de l'església de Llagostera.

## Referències

* 1 2 3 4 5 6 7 «Sant Isidre i Sant Serni de Cabó Nou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 desembre 2015].
# Zhang Rui

Zhang Rui (xinès tradicional: 張睿, xinès simplificat: 张睿, pinyin: Zhāng Ruì; Yantai, 17 de gener de 1989) és una futbolista xinesa que juga al Shandong Sports Lottery com a migcampista i a la selecció femenina de futbol de la Xina.

## Trajectòria

Va debutar el 2006, als Jocs Provincials celebrats a Yantai, com a part de l'equip de Yantai que va aconseguir el segon lloc de l'esdeveniment. Després va ser abordada per diversos equips, unint-se al Bayi.

## Carrera internacional

Zhang Rui va debutar amb la selecció femenina xinesa el 4 de març de 2009 en un empat 0-0 amb Suècia a la Copa de l'Algarve 2009.
El 2014, en un torneig invitacional al Brasil, va marcar tres gols en sis minuts contra l'Argentina.
El 2015, va representar la selecció de futbol de la Xina a la Copa del Món femenina. El 2017, l'Administració General de l'Esport de la Xina li va concedir el reconeixement d'Atleta Internacional. El 2019, va tornar a representar la selecció de futbol de la Xina a la Copa del Món femenina celebrada a França.

## Referències

* 1 2 3 4 5 6 7 «球员张睿简介_女超球员张睿职业生涯资料介绍_酷足球». www.kuzq.com. [Consulta: 29 juliol 2023].
* ↑ «Zhang Rui». FIFA. Arxivat de l'original el 12 juny 2015. [Consulta: 12 juny 2015].
# Benson (Utah)

Benson és una concentració de població designada pel cens dels Estats Units a l'estat de Utah. Segons el cens del 2000 tenia 1.451 habitants.

## Demografia

Segons el cens del 2000, Benson tenia 1.451 habitants, 415 habitatges, i 351 famílies. La densitat de població era de 18,1 habitants per km².
Dels 415 habitatges en un 49,2% hi vivien nens de menys de 18 anys, en un 78,1% hi vivien parelles casades, en un 4,1% dones solteres, i en un 15,4% no eren unitats familiars. En el 13,5% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,5 i el nombre mitjà de persones que vivien en cada família era de 3,89.
Per edats la població es repartia de la següent manera: un 37,6% tenia menys de 18 anys, un 11,3% entre 18 i 24, un 25,9% entre 25 i 44, un 16,4% de 45 a 60 i un 8,8% 65 anys o més.
L'edat mediana era de 26 anys. Per cada 100 dones de 18 o més anys hi havia 105 homes.
La renda mediana per habitatge era de 41.369 $ i la renda mediana per família de 47.895 $. Els homes tenien una renda mediana de 32.500 $ mentre que les dones 19.028 $. La renda per capita de la població era de 13.389 $. Entorn del 7,4% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Benson». American Fact Finder. Oficina del Cens dels Estats Units, 12-01-2010.
# Cobi Jones

Cobi Jones (Detroit, 16 de juny de 1970) és un exfutbolista estatunidenc de la dècada de 2000.
Pel que fa a clubs, defensà els colors de Coventry City FC, Vasco da Gama i LA Galaxy.
Fou 164 cops internacional amb els Estats Units, amb el qual participà a quatre Mundials.

## Referències

* ↑ «AYSO Alum Cobi Jones Elected to National Soccer Hall of Fame». American Youth Soccer Organization. Arxivat de l'original el 3 d'abril 2011. [Consulta: 17 setembre 2013].
* ↑ Cobi Jones Biography at Los Angeles Galaxy official site (anglès)
* ↑ «Cobi JOnes – U.S. Soccer Media Guide». 2013 USMNT Media Guide. [Consulta: 23 desembre 2013].